Niðurskurður fjár er hafinn á Syðra-Skörðugili í Skagafirði. Starfandi yfirdýralæknir telur mikilvægt að draga framvegis úr samgangi fjár á milli bæja til að auka smitvarnir auk meiri sýnatöku. Allsherjarniðurskurður sé ekki á dagskrá.
Niðurskurður fjár er hafinn á Syðra-Skörðugili. Dýravelferð og smitvarnir eru tryggðar af hálfu Matvælastofnunar að sögn starfandi yfirdýralæknis. Ekki stendur til að fara í allsherjarniðurskurð á svæðinu heldur verður áhersla lögð á auknar smitvarnir meðal annars með því að draga úr samgangi fjár bæja á milli og að fé komi ekki inn í fjárhús á öðrum bæjum.
Núna stendur yfir niðurskurður á þessum bæ sem riðuveiki greindist í núna í haust. Samhliða því erum við að skima fyrir riðu bæði hér á þessu svæði í Skagafirði og á fleiri svæðum á landinu sem við teljum að séu áhættusvæði
Skimunin hefur fyrst og fremst snúið að fullorðnu fé sem er slátrað en nú er aukin áhersla á að fá einnig sýni úr fé sem drepst eða er lógað heima á bæjum. Því hefur verið sent út ákall til bænda vegna þessa. Sigríður Björnsdóttir segir dýrmætt fyrir rannsóknir að fá þau sýni.
Halldór Runólfsson fyrrverandi yfirdýralæknir hefur sagt að slátra þurfi öllu fé á þessu svæði.
Starfandi yfirdýralæknir tekur ekki undir það. Sigríður Björnsdóttir segir allsherjarniðurskurð ekki á dagskrá núna.
Þó það hafi verið gert áður þá er það ekki inni á planinu eins og er. Þvert á móti ætlum við að reyna að komast lengra í smitvörnum því það er ljóst að við verðum að gera meira en að skera niður á einum og einum bæ
síðan ætlum við að reyna að auka smitvarnir líka. Með hvaða hætti gerir maður það? Það verður að gerast með þeim hætti að það verður að minnka samgang fjár á milli bæja
Förgun fjár er hafin á Syðra-Skörðugili í Skagafirði. Starfandi yfirdýralæknir telur mikilvægt að draga úr samgangi fjár á milli bæja og auka sýnatöku. Allsherjarniðurskurður sé ekki á dagskrá.